**Logo

Description automatically generatedОБЩЕСТВЕНО-КОНСУЛТАТИВЕН СЪВЕТ ПО УЧИЛИЩНИ ПОЛИТИКИ**

**КЪМ ОБЛАСТНИЯ УПРАВИТЕЛ НА ОБЛАСТ ЛОВЕЧ**

*гр. Ловеч, ул. Търговска №43, e-mail:* [*oksup\_lovech@abv.bg*](mailto:oksup_lovech@abv.bg)

**УТВЪРЖДАВАМ: СЪГЛАСУВАЛИ:**



**ПРАВИЛНИК ЗА ДЕЙНОСТТА НА ОБЩЕСТВЕНО-КОНСУЛТАТИВЕН СЪВЕТ ПО УЧИЛИЩНИ ПОЛИТИКИ КЪМ ОБЛАСТНИЯ УПРАВИТЕЛ НА ОБЛАСТ ЛОВЕЧ**

**2023/2024 г.**

**ЛОВЕЧ**

**ГЛАВА ПЪРВА**

**ОБЩИ ПОЛОЖЕНИЯ**

Чл. 1 Настоящият правилник урежда целите, структурата и организацията на Обществено-консултативния съвет по училищни политики /ОКСУП/ към Областния управител на област Ловеч.

Чл. 2 Обществено-консултативният съвет по училищни политики към Областния управител на област Ловеч е независима доброволна организация, демократична, нерелигиозна и политически независима.

Чл. 3 Обществено-консултативният съвет по училищни политики към Областния управител на област Ловеч е обединение на всички ученически съвети от училищата в областта и представителен орган на учениците от област Ловеч.

Чл. 4 Изграждането на Обществено-консултативния съвет по училищни политики е отговор на нуждата от обединяване, демократизиране и уреждане на отношенията между представители на училища – председатели на Ученически съвети в областта за осъществяване на взаимодействие между тях и публичната власт, както и за ефективно решаване на младежките проблеми.

Чл.5 Обществено-консултативният съвет по училищни политики към Областния управител на област Ловеч работи в съответствие със Закона за предучилищно и училищно образование /ЗПУО/, Наредба №13 от 21.09.2016 г. за здравното, гражданското, екологичното и интеркултурното образование и другите нормативни и поднормативни рамки.

**ГЛАВА ВТОРА**

**ОСНОВНИ ЦЕЛИ, ПРИНЦИПИ И ЗАДАЧИ**

Чл. 6 (1) Целите на Обществено-консултативния съвет по училищни политики към Областния управител на област Ловеч са:

1. Координиране, обединяване и насочване дейността на младите хора от област Ловеч с държавни институции на областно и национално ниво за успешно развитие и реализиране на областната политика за младежта.
2. Приобщаване на младите хора към постиженията на съвременния свят и подпомагане участието им в национални и международни програми и инициативи.
3. Подобряване качеството на живот, обучение и развитие на интелектуалния потенциал на младите хора както на общинско, областно, така и на национално ниво.
4. Създаване на условия за осмисляне на свободното време на младежите и подпомагане реализирането на дейности със социална и гражданска насоченост.
5. Защита на личността, правата и интересите на учениците от област Ловеч.
6. Обединение на ученическите съвети от училищата на област Ловеч, партньорство, сътрудничество и взаимодействие с Националния ученическия парламент и ученически съвети в други населени места.
7. Участие в обучения, проекти, тренинги по модулите на гражданското образование, инициативи с обществено-значим характер и други.
8. Партньорство и диалог с институциите, имащи отношение към развитието на учениците.
9. Стимулиране ангажираността на учениците за включването им в обществения живот и правенето на училищни политики.

(2) Принципите на Обществено-консултативния съвет по училищни политики към Областния управител на област Ловеч са свобода на избора и доброволност; демократичност и равнопоставеност; креативност, новаторство и иновативност; прозрачност, отчетност и отговорност; свободно изразяване на мнение, толерантност и зачитане правата и интересите на всички участници.

**ГЛАВА ТРЕТА**

**СТРУКТУРА**

Чл. 7 (1) В Обществено-консултативния съвет по училищни политики към Областния управител на област Ловеч членуват по двама представители от ученическите съвети в училищата от област Ловеч, упълномощени от съответното училище.

(2) Член на Обществено-консултативния съвет по училищни политики към Областния управител на област Ловеч може да бъде и ученик, завършил средното си образование в училище на територията на област Ловеч, до 29-годишна възраст.

(3) Със заявление до председателя на Консултативния съвет, ученикът в свободен текст изявява желанието си да бъде член на Обществено-консултативния съвет по училищни политики към Областния управител на област Ловеч.

(4) Асоциирани членове без право на глас в решенията на Обществено-консултативния съвет по училищни политики към Областния управител на област Ловеч са: двама представители от Областна администрация – Ловеч, един представител от Регионално управление на образованието /РУО/ – Ловеч и един педагогически специалист от училището, членуващо в Съвета.

(5) С право на глас в решенията на Консултативния съвет по училищни политики са областният управител на област Ловеч и началникът на РУО – Ловеч.

Чл. 8 Ръководството на Обществено-консултативния съвет по училищни политики се състои от председател, двама заместник-председатели и секретар.

Чл. 9 (1) Председателят на Обществено-консултативния съвет по училищни политики към Областния управител на област Ловеч:

1. представлява организацията пред всички организации и административни структури и органи на власт;
2. свиква и ръководи заседанията и отговаря за тяхното нормално протичане;
3. упражнява контрол и съдействие за изпълнение на решенията;
4. сътрудничи и партнира с общинските организации, областните и държавните структури в сферата на образованието;
5. координира работата на членовете на съвета и защитава позицията и интереса им.
6. при необходимост и след упълномощаване от областния управител, председателят може да подписва документи, свързани с дейността и интереса на Обществено-консултативен съвет по училищни политики – Ловеч;

Чл. 9 (2) За председател на Обществено-консултативния съвет по училищни политики към Областния управител на област Ловеч може да се кандидатира и да бъде номиниран всеки член на Съвета, като изборът му се осъществява чрез пряко гласуване от всички членове.

Чл. 10 В своята дейност председателят се подпомага от двама заместник-председатели.

(1) Заместник-председателите се избира от всички членове на Съвета.

(2) Заместник-председателят:

1. представлява Съвета и ръководи заседанията му при отсъствие на председателя;
2. координира комуникацията между всички членовете на Обществено-консултативния съвет по училищни политики.

(3) Заместник-председателят:

1. осъществява връзка между председателя, членовете на Съвета, Областна администрация и РУО, както и другите административни органи;
2. поддържа страницата на Обществено-консултативния съвет по училищни политики.

Чл.12 (1) Секретарят:

1. подготвя материалите за заседанията и води протоколите;

Чл. 13 Секретарят на Обществено-консултативния съвет по училищни политики се избира от всички членове на Съвета.

Чл. 14 Дейността на Обществено-консултативния съвет по училищни политики към Областния управител на област Ловеч се подпомага от директорите и педагогическия персонал на училищата, членуващи в Съвета и консултира от Регионално управление по образованието – Ловеч, който от своя страна оказва обща и методическа помощ.

Чл. 15 (1) Областна администрация – Ловеч:

1. създава необходимите условия за протичане на нормална работа на Обществено- консултативния съвет и при поискване оказва организационна помощ.
2. създава организация за подпомагане и консултиране на членовете на Съвета от останалите служители – експерти в администрацията.

Чл. 16 Мандатът на Обществено-консултативния съвет по училищни политики е една година.

Чл. 17 Първото заседание се свиква от областния управител на област Ловеч.

**ГЛАВА ЧЕТВЪРТА**

**ЧЛЕНСТВО – ПРАВА И ЗАДЪЛЖЕНИЯ**

Чл. 18 Член на Обществено-консултативния съвет по училищни политики може да бъде всеки Ученически съвет в училищата от област Ловеч.

Чл. 19 Членовете на Обществено-консултативния съвет по училищни политики спазват настоящия правилник и служат за пример на училището, което представляват.

Чл. 20 Всички членове на Обществено-консултативния съвет по училищни политики са равни и имат право:

1. да участват в дейността на Обществено-консултативния съвет по училищни политики;
2. да участват в подготовката и приемането на решения, да правят предложения и искания за разглеждане на заседание на ОКСУП;
3. да избират и бъдат избирани в ръководните органи;
4. да изискват информация относно дейности на Съвета и да се интересуват за случващото се в образованието на територията на областта.

Чл. 21 (1) Членовете на Обществено-консултативния съвет по училищни политики се задължават:

1. да спазват добрия тон и етичните норми на общността;
2. да укрепват престижа и авторитета на училищата, които представляват;
3. да спазват настоящия правилник.

Чл. 22 (1) Всеки член е длъжен:

1. да работи за осъществяването на целите и задачите на организацията;
2. да изпълнява решенията на ръководните органи и участва активно в тях;
3. да пази и се грижи за доброто име на Съвета.

Чл. 23 Членовете на Съвета са отговорни за своите действия в това си качество пред ОКСУП и училището, което представляват.

Чл. 24 (1) ОКСУП към областния управител на област Ловеч може да освободи свой член, когато:

1. констатира нарушение от настоящия правилник или нарушение от ЗПУО /чл.199/;
2. установи, че се нанасят морални и интелектуални щети на Съвета;
3. установи, че се накърняват интересите или доброто име на ОКСУП;
4. констатира неизпълнение на решенията на Обществено-консултативния съвет по училищни политики.

(2 ) Отстраняването на член става с мнозинство от 2/3 от членовете на Съвета.

(3) Освобождаването на член може да се извърши и след подадено заявления до председателя на Съвета за доброволно напускане.

Чл. 25 Нов представител на освободеното място се попълва чрез излъчване на нов представител от ученическия съвет на съответното училище.

**ГЛАВА ПЕТА**

**КВОРУМ И ЗАСЕДАНИЯ**

Чл. 26 Заседанията на Обществено-консултативния съвет по училищни политики към Областния управител на област Ловеч се свикват от председателя на съвета.

Чл. 27 (1) Заседанията на Обществено-консултативния съвет по училищни политики са редовни, отчетни и извънредни.

1. Редовно заседание се свиква от председателя на Съвета след установяване на дневния ред. Същото се счита за редовно, ако на него присъстват повече от половината му членове.
2. Извънредно заседание може да се свика от председателя на Съвета, областния управител, началника на РУО или 2/3 от членовете на Съвета, когато възникнат неотложни въпроси, които изискват обща позиция или действия на Обществено-консултативния съвет по училищни политики.
3. Отчетно събрание се свиква в края на мандата за отчитане на извършването.

Чл. 28 За всяко заседание на Обществено-консултативния съвет по училищни политики се съставя протокол в 7-дневен срок от провеждане на заседанието, който се подписва от председателя и съставилия го.

Чл. 29 Протоколите и внесените за обсъждане материали по дневния ред и останалата документация, свързана с дейността на Обществено-консултативния съвет по училищни политики, се съхраняват от председателя на съвета.

Чл. 30 Обществено-консултативният съвет по училищни политики към областния управител на област Ловеч периодично публикува информация за дейността си на официалната интернет страница на Областна администрация – Ловеч, както и в други медии.

**ГЛАВА ПЕТА**

**ФИНАНСИРАНЕ**

Чл. 31 За финансовото обезпечаване на целите на Обществено-консултативния съвет по училищни политики, същият може да участва в проекти и програми за финансиране, обявени от Министерство на образованието и науката, Министерство на младежта и спорта, Европейски корпус за солидарност и други.

Чл. 32 Училищата, чиито Ученически съвети са част от Обществено-консултативния съвет по училищни политики могат солидарно да подпомагат дейностите на Съвета от делегирания училищен бюджет.

**ГЛАВА ШЕСТА**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

Чл. 33 Настоящият правилник влиза в сила след приемане на заседание на Обществено-консултативния съвет по училищни политики, проведено на 9 октомври 2023 г. Протокол № 6/09.10.2023 г.

Чл. 34 Изменение и допълнение на правилника може да настъпи при промяна на нормативните разпоредби, регламентиращи ученическо самоуправление.

Чл. 35 Настоящият правилник може да бъде допълван и променян от органа му по издаване – Обществено-консултативният съвет по училищни политики към областния управител на област Ловеч .